
[bookmark: _bookmark1]

1. [bookmark: _Toc239064173]Sabiedriskā labuma rādītāju definējums
Sabiedriskā labuma izvērtēšanas metodoloģijas mērķis ir radīt vienotu instrumentu, lai Sabiedrisko elektronisko plašsaziņas līdzekļu padome (SEPLP), VSIA “Latvijas Sabiedriskais medijs” regulāri izvērtētu sabiedrisko pasūtījumu, un, balstoties uz iegūtajiem datiem un rezultātiem, stratēģiski plānotu satura attīstību. Šādā metodoloģijā balstīts pētījums vienlaikus ļauj īstenot gan sabiedrības iesaisti sabiedriskā pasūtījuma veidošanā, gan nodrošina sabiedriskā medija atskaitīšanos par paveikto. Pētījuma rezultāti ir publiski pieejama informācija.

Sabiedriskā labuma izvērtēšanas metodoloģija ir izstrādāta, ņemot vērā Sabiedrisko elektronisko plašsaziņas līdzekļu un to pārvaldības likumā noteikto vispārējo stratēģisko mērķi un sabiedrisko mediju darbības pamatprincipus.

Metodoloģija atbilst Eiropas Raidorganizāciju apvienības (EBU) definētajiem sabiedrisko mediju darbības pamatprincipiem:
1) nodrošināt satura kvalitāti;
2) nodrošināt viedokļu un uzskatu daudzveidību;
3) sekmēt satura pieejamību;
4) veicināt satura oriģinalitāti, radošumu;
5) sekmēt mediju un informācijas pratību.

Sabiedriskā labuma izvērtējums, izmantojot atšķirīgas metodes, tiek veikts izmantojot kvantitatīvu iedzīvotāju aptauju. Iegūtie dati tiek izmantoti, izstrādājot ikgadējo sabiedriskā pasūtījuma plānu. Pētījuma rezultāti ir publiski pieejami SEPLP un sabiedriskā medija mājaslapā. 

Sabiedriskā labuma izvērtējums tiek veikts, balstoties uz četriem sabiedriskā labuma mērķiem

1.1. [bookmark: _Toc239064174]Sasniedzamība
Misija:	 Veidot saturu ar sabiedrisko labumu, kuru patērē plašs iedzīvotāju loks, nodrošinot visaptverošas sabiedriskās domas veidošanās priekšnosacījumus un uzrunājot Latvijas sabiedrību gan valstī, gan ārpus tās robežām.

Mērķis:	 
Nodrošināt augstu sabiedriskā medija patēriņu tiklab sabiedriskā medija veidotajās platformās, kā arī trešo pušu uzturētajās platformās.

1.2. [bookmark: _Toc239064175]Demokrātijas un sabiedrības līdzdalības stiprināšana
Misija:	 Sabiedriskais medijs veicina sabiedrības saliedētību un noturību caur cieņpilnām diskusijām un viedokļu plurālismu, kas stiprina noturību, iedzīvotāju piederību Latvijai kā demokrātiskai nacionālai valstij, līdzdalību, empātiju un solidaritāti.

Mērķis:	 Veidot izpratni par sabiedrībai nozīmīgiem lēmumiem, sekmēt pierādījumos balstītu lēmumu pieņemšanu, informēt sabiedrību par sociālpolitiskajām aktualitātēm, veicinot pilsonisko atbildīgumu un stiprinot medijpratību.

1.3. [bookmark: _Toc239063452][bookmark: _Toc239063453][bookmark: _Toc239064182][bookmark: _Toc239064183]Redakcionālā neatkarība un atbildība sabiedrības priekšā
Misija:	 Sabiedriskais medijs ir brīvs no politiskas, ekonomiskas, atsevišķu interešu grupu un citādas iejaukšanās to darbībā, pārstāvot visas sabiedrības intereses.

Mērķis:	 Nodrošināt sabiedrību ar vispusīgu un uzticamu informāciju, regulāri un sistemātiski skaidrot savus redakcionālos lēmumus sabiedrībai, stiprinot sabiedrības izpratni par mediju lomu demokrātiskā valstī. 

1.4. [bookmark: _Toc239063458][bookmark: _Toc239063460][bookmark: _Toc239063462][bookmark: _Toc239064191][bookmark: _Toc239064192]Satura kvalitāte un daudzveidība
Misija:	 Sabiedriskais medijs veido saturu atbilstoši augstām ētikas un kvalitātes prasībām, nodrošinot žurnālistikas izcilību un ievērojot visaugstākos starptautiskos profesijas un kvalitātes standartus.

Mērķis:	 Nodrošināt kvalitatīvu saturu plašai un daudzveidīgai auditorijai, neatkarīgi no vecuma, pieredzes vai dzīvesvietas. 


2. [bookmark: _Toc239064193]Ikgadējais sabiedriskā labuma izvērtējums
Ik gadu Padome veic Latvijas iedzīvotāju socioloģisko aptauju, kuras mērķis ir iegūt sabiedrības vērtējumu par sabiedriskā medija radīto sabiedrisko labumu.  Socioloģiskās aptaujas ietvaros tiek novērtēti četri sabiedriskā labuma rādītāji atbilstoši zemāk aprakstītajām pazīmēm un mērvienībām. 

2.1. [bookmark: _bookmark2][bookmark: _Toc239064194]Sasniedzamība

2.1.1. [bookmark: _Toc239064195]Sabiedriskā medija kopējā sasniedzamība
Šo sabiedriskā labuma rādītāju un progresu tā izpildē vērtē kumulatīvi pēc šādām pazīmēm:
· sabiedriskā medija lineārā satura (tai skaitā atliktā skatīšanās (arhīvā) un internetā) lietojuma regularitāte;
· sabiedriskā medija lietotņu satura izmantošana;
· sabiedriskā medija sociālo mediju un raidierakstu patēriņš;
· citas platformas, kurā sabiedriskais medijs izplata programmas vai pakalpojumus.

2.1.2. [bookmark: _Toc239064196]Sabiedriskā medija nepatērēšanas iemesli 
· Uzdod tikai tiem respondentiem, kuri nepatērē sabiedrisko mediju kādā noteiktā platformā/kanālā biežāk nekā reizi pusgadā

2.2. [bookmark: _Toc239064197]Demokrātijas un sabiedrības līdzdalības stiprināšana

Sabiedriskā labuma rādītājs “Demokrātijas un sabiedrības līdzdalības stiprināšana” ikgadējā iedzīvotāju aptaujā tiek novērtēta pēc šādiem aspektiem un jautājumiem:

2.2.1. [bookmark: _Toc239064198]Viedokļu daudzveidība
· Sabiedriskais medijs ataino dažādus viedokļus, arī tos, kuri atšķiras no mana.
· Sabiedriskais medijs saturā iekļauj viedokļus, kas ataino arī manus uzskatus.

2.2.2. [bookmark: _Toc239064199]Empātija un solidaritāte
· Sabiedriskais medijs ļauj man uzzināt par līdzcilvēkiem, to veiksmēm un neveiksmēm. pieredzi.
· Sabiedriskais medijs mudina mani iesaistīties sabiedriskās aktivitātēs, palīdzēt un sadarboties ar citiem, sniegt atbalstu.

2.2.3. [bookmark: _Toc239064200]Piederība un līdzdalība
· Sabiedriskais medijs stiprina manu piederības sajūtu Latvijai.
· Sabiedriskais medijs nodrošina pietiekamu un padziļinātu informāciju, lai nepieciešamības gadījumā es varētu izvērtēt, kādus politiskos lēmumus es atbalstu vai neatbalstu.
· Sabiedriskais medijs ziņu un aktuālās informācijas raidījumos stiprina manu vēlmi nebūt vienaldzīgam un interesēties par Latvijā notiekošo.

2.2.4. [bookmark: _Toc239064201]Noturība
· Sabiedriskais medijs motivē kritiski domāt un spriest par man apkārt notiekošo
· Sabiedriskais medijs man palīdz atpazīt viltus ziņas un dezinformāciju
· Salīdzinājums par atšķirībām dienaskārtībā starp tiem, kuri patērē sabiedrisko mediju vismaz reizi nedēļā un tiem, kuri patērē to retāk: Kuri jautājumi vai problēmas Jūsuprāt šobrīd ir visaktuālākās Latvijā? Lūdzu atzīmējiet ne vairāk kā trīs problēmas, kuras uzskatāt par prioritāri risināmām!


2.3. [bookmark: _Toc239064202]Redakcionālā neatkarība un atbildība sabiedrības priekšā

Sabiedriskā labuma rādītājs “Redakcionālā neatkarība un atbildība sabiedrības priekšā” ikgadējā iedzīvotāju aptaujā tiek novērtēta pēc šādiem aspektiem un jautājumiem:

2.3.1. [bookmark: _Toc239064203]Uzticēšanās
· Cik lielā mērā Jūs uzticaties sabiedriskajam medijam kopumā?
· Cik lielā mērā Jūs uzticaties sabiedriskā medija piedāvātajām ziņām?
· Ja Latvijā notiktu kāda ārkārtas situācija (piemēram, trauksmes sirēnas, milzīgi vētras postījumi, sprādziena vilnis), kur jūs mēģinātu noskaidrot drošticamu informāciju, kas notiek un kā rīkoties? Lūdzu atzīmējiet trīs svarīgākos informācijas avotus!

2.3.2. [bookmark: _Toc239064204]Sabiedrības interešu pārstāvība
· LSM ziņu un aktuālās informācijas raidījumos pārstāv visas sabiedrības intereses
· LSM ir svarīga loma Latvijas valsts un sabiedrības attīstībā

2.3.3. [bookmark: _Toc239064205]Atbildība sabiedrības priekšā
· Gadījumā, ja man ir kādi ierosinājumi, komentāri vai pretenzijas par sabiedriskā medija veidoto saturu, es zinu, kur vērsties, vai esmu pārliecināta, ka kontaktinformāciju bez grūtībām varēšu atrast
· Esmu pārliecināta, ka sabiedriskais medijs kļūdas vai neprecizitātes labo nekavējoties, ja tādas ir atklātas vai kāds par to ir ziņojis redakcijai.

2.4. [bookmark: _bookmark4][bookmark: _Toc239064206]Satura kvalitāte un daudzveidība

Sabiedriskā labuma rādītājs “Satura kvalitāte un daudzveidība” ikgadējā iedzīvotāju aptaujā tiek novērtēta pēc šādiem aspektiem un jautājumiem pazīmēm:

2.4.1. [bookmark: _Toc239064207]Vispārējs vērtējums par satura kvalitāti
· Sabiedriskais medijs piedāvā kvalitatīvu saturu

2.4.2. [bookmark: _Toc239064208]Satura kvalitātes novērtējums dažādos žanros
· Sabiedriskais medijs sniedz jaunas un noderīgas zināšanas par:
· politiskajiem notikumiem Latvijā
· reģionālajiem notikumiem un novadu aktualitātēm
· starptautiskajiem notikumiem un aktualitātēm ārvalstīs
· sabiedrībā notiekošajām pārmaiņām un procesiem
· sabiedrībā notiekošajām diskusijām un viedokļiem par aktuālajām tēmām
· uzņēmējdarbību, ekonomiku un biznesu
· kultūru
· vaļaspriekiem, dzīvesstilu un veselību, kā arī sniedz praktiskus padomus
· sportu un fiziskajām aktivitātēm
· dabu, vidi un klimata jautājumiem
· zinātni un vēsturi, zinātnes atklājumiem un jaunākajām tehnoloģijām

2.4.3. [bookmark: _Toc239064209]Satura nodrošināšana ģimenēm un bērniem
· Sabiedriskais medijs nodrošina izglītojošu un noderīgu saturu bērniem

2.4.4. [bookmark: _Toc239064210]Iedzīvotāju vērtējums par kultūras notikumu atainojumu
· Sabiedriskais medijs ataino man svarīgos kultūras notikumus.
· Sabiedriskais medijs uzlabo manas zināšanas par nacionālo kultūru un vietējām tradīcijām.
· Sabiedriskais medijs uzlabo manas zināšanas par pasaulē notiekošajiem kultūras procesiem un notikumiem.

2.4.5. [bookmark: _Toc239064211]Iedzīvotāju vērtējums par sporta notikumu atainojumu
· Sabiedriskais medijs ataino man svarīgos sporta notikumus ar Latvijas sportistu piedalīšanos.
· Sabiedriskais medijs ataino man svarīgos ārzemju sporta notikumus, kuros nepiedalās Latvijas sportisti
· Sabiedriskais medijs uzlabo manas zināšanas par sporta nozarē notiekošajiem procesiem un notikumiem
[bookmark: _Toc239063497][bookmark: _Toc239063498][bookmark: _Toc239063500][bookmark: _Toc239063506][bookmark: _bookmark6][bookmark: _Toc239063511][bookmark: _Toc239063513][bookmark: _Toc239063516][bookmark: _Toc239063518][bookmark: _Toc239063519][bookmark: _Toc239063520][bookmark: _Toc239063523][bookmark: _Toc239063524][bookmark: _Toc239063525][bookmark: _Toc239063528][bookmark: _Toc239063531][bookmark: _Toc239063533][bookmark: _Toc239063535][bookmark: _Toc239063537][bookmark: _Toc239063539][bookmark: _Toc239063541][bookmark: _Toc239063543][bookmark: _Toc239063544][bookmark: _Toc239063545][bookmark: _Toc239063546][bookmark: _Toc239063547][bookmark: _Toc239063549][bookmark: _Toc239063565][bookmark: _Toc239063567][bookmark: _Toc239063569][bookmark: _Toc239063571][bookmark: _Toc239063572][bookmark: _Toc239063573][bookmark: _Toc239063574][bookmark: _Toc239063577][bookmark: _Toc239063579][bookmark: _Toc239063580][bookmark: _Toc239063581][bookmark: _Toc239063582][bookmark: _Toc239063583][bookmark: _Toc239063584][bookmark: _Toc239063585][bookmark: _Toc239063586][bookmark: _Toc239063587][bookmark: _Toc239063589][bookmark: _Toc239063590][bookmark: _Toc239063592][bookmark: _Toc239063593][bookmark: _Toc239063595][bookmark: _Toc239063598][bookmark: _Toc239063599][bookmark: _Toc239063600][bookmark: _Toc239063601][bookmark: _Toc239063603][bookmark: _Toc239063605][bookmark: _Toc239063607][bookmark: _Toc239063608][bookmark: _Toc239063611][bookmark: _Toc239063621]
3. [bookmark: _Toc239064218]Datu ieguve un analīze

Jautājumiem izmanto četru punktu Likerta skalu, papildus iekļaujot atbilžu variantu “Grūti pateikt/Nav atbildes”. Aptaujas ietvaros tiek ievākti arī respondentu sociāldemogrāfiskie dati, tai skaitā interese par dažādu mediju un platformu satura un patēriņa tendencēm, lai iegūtos datus pēc vajadzības būtu iespējams uzrādīt ne tikai kā kopējo rādītāju par visiem respondentiem, bet arī detalizēti pa mērķa grupām. Sabiedriskā medija sniegums sabiedriskā labuma radīšanā tiek izvērtēts gan no visu aptaujāto respondentu atbildēm, gan nepieciešamības gadījumā specifiski no satura lietotājiem sabiedriskā medija kanālos un sociālo mediju platformās, kur par satura lietotājiem tiek definēti respondenti, kas sabiedrisko mediju patērē vismaz reizi pusgadā.

